《太常引·靓妆仙子谢纤浓》
元代·许有孚

靓妆仙子谢纤浓。独立水云红。绰约画阑东。似姑射、冰肌雪容。绰盘承月，玉杯擎露，粲粲蕊珠宫。真赏有邻翁。画添入、霓裳曲中。

作者简介：汤阴人，字可行。许有壬弟。文宗至顺元年进士，授湖广儒学副提举，改湖广行省检校。累除南台御史，迁同佥太常礼仪院事。与有壬父子唱和，成《圭塘欸乃集》。